**HINDAMISSTANDARD NOORSOOTÖÖTAJA, TASE 4 KUTSELE**

**Kutsestandardi nimetus: Noorsootöötaja, tase 4**

**EKR tase: 4**

Sisukord:

1. Üldine informatsioon

2. Hindamiskomisjoni töö korraldus

3. Hindamisprotsessi läbimine

4. Hindamiskriteeriumid

5. Hindamisjuhend hindajale

6. Vormid hindajale

**1. Üldine informatsioon**

Noorsootöötaja (tasemed 4, 6 ja 7) hindamine vastava taseme kutse või osakutse taotlemisel või kordustaotlemisel on noorsootöötaja kutsekompetentsuse või laagrikasvataja/laagrikasvataja-juhataja/laagri juhataja osakutsekompetentsuse hindamine.

Kutseeksamite/hindamiste toimumise kohad ja tingimused teatab kutse andja poolt määratud isik kutse taotlejatele pärast dokumentide esmast läbivaatamist. Hindamisgraafikud koostatakse kutse andja poolt koostöös hindamiskomisjoniga.

Hindamist teostab kutsekomisjoni poolt moodustatud kolmeliikmeline hindamiskomisjon. Hindamise toimumisel automaatse testimissüsteemi vormis teostab hindamist kutsekomisjoni poolt moodustatud üheliikmeline hindamiskomisjon. Ühes taotlusvoorus võib tegutseda rohkem kui üks hindamiskomisjon vastavalt taotlejate arvule ja eksami läbiviimise kohale/kohtadele.

Enne kompetentsuse hindamist viiakse kutse andja poolt läbi **dokumentide läbivaatamine**, st dokumentide vastavuse kontroll taotletava taseme nõuetele ning kutse andmise korras seatud eeltingimustele. Vajadusel toimub **taotleja nõustamine** ning ettepanekute tegemine dokumentide täiendamiseks või lisamiseks. Kutse taotlejal on võimalik esitada täiendavaid dokumente sama kutsetaseme taotlemiseks või uus taotlus korrigeeritud kutsetasemele. Viimasel juhul tuleb esitada ka uus avaldus, mis vastab korrigeeritud kutsetasemele. Korrigeeritud dokumentide esitamise tähtaeg kooskõlastatakse kutse andja poolt kutse taotlejaga.

Noorsootöötaja kutse taotlemisel viiakse hindamine läbi kahes etapis:

**I etapp:**

Noorsootöötaja kutse taotlemisel I etapp on **hindamine dokumentide põhjal** – hindamiskomisjoni(de) liikmed hindavad taotleja poolt esitatud dokumentide ja muude lisatud vajalike materjalide sisu ning juhendi järgi koostatud kutsestandardi põhise portfoolio põhjal tema kompetentside vastavust taotletud kutse tasemele. Portfoolio on võimalik leida Eesti Noorsootöö Keskuse kodulehelt <http://www.entk.ee/kutsetaotlemine>.

Hindamise esimeses etapis hinnatakse järgmisi kompetentse:

* Noorsootöö korraldamine
* Suhtlemine avalikkusega ja koostöö
* Turvalise keskkonna tagamine
* Professionaalne enesearendamine
* Noorsootöötaja, tase 4 kutset läbiv kompetents

**II etapp:**

**Kutseeksam** – hindamiskomisjon hindab taotleja kompetentse intervjuu põhjal. Kui hinnang taotleja kompetentsidele on positiivne ning see leiab kinnitust kutseeksamil portfoolioga tutvumise järel ja intervjuu käigus, teeb hindamiskomisjon ettepaneku anda taotlejale kutse ja esitab selle otsustamiseks kutsekomisjonile. Kui selgub, et kutse taotleja ei suuda tõendada mõnda taotletavale kutse tasemele vajalikest kompetentsidest nõutud tasemel, siis tehakse ettepanek kutset mitte anda. Viimasel juhul on hindamiskomisjonil õigus teha ettepanek taotleda madalama taseme kutset. Kui kutse taotleja sellega nõustub ja esitab koheselt uue taotluse madalamale kutsetasemele, hinnatakse tema kompetentse vastava taseme kriteeriumite põhjal.

Kutseeksam viiakse põhiliselt läbi eesti keeles. Erandina võib vestlusel kasutada ka muud keelt. Sellisel juhul komplekteeritakse hindamiskomisjon nii, et komisjonis on vähemalt üks vastava keele valdaja. Eksami keel märgitakse ära hindamisprotokollis.

Hindamise teises etapis hinnatakse järgmisi kompetentse:

* Noorsootöö korraldamine
* Suhtlemine avalikkusega ja koostöö
* Turvalise keskkonna tagamine
* Professionaalne enesearendamine
* Noorsootöötaja, tase 4 kutset läbiv kompetents

Laagrikasvataja osakutse, tase 4 taotlemisel viiakse hindamiseks läbi **struktureeritud kirjalik töö**, mis toimub eksami läbiviimise kohas. Osakutse puhul hinnatakse neid kompetentse, mis on vastavalt välja toodud kutsestandardis.

Hindamisel hinnatakse järgmisi kompetentse:

* Noorsootöö korraldamine
* Turvalise keskkonna tagamine
* Noorsootöötaja, tase 4 kutset läbiv kompetents

**2. Hindamiskomisjoni töö korraldus**

Hindamiskomisjoni liikmed vaatavad läbi kõik taotlusega seotud dokumendid ja muud materjalid. Kutseeksam viiakse läbi kokkulepitud ajal ja kohas. Kutseeksamit juhib hindamiskomisjoni esimees või üks hindamiskomisjoni liige; kõikidel hindamiskomisjoni liikmetel on õigus esitada taotlejale küsimusi. Kutseeksami ajal on ruumis lubatud viibida ainult vahetult hindamisega seotud isikutel, kui kutsekomisjon ei ole otsustanud teisti. Vajadusel võib kutse taotleja nõusolekul eksami käiku lindistada. Kutseeksami käigus täidavad kõik hindamiskomisjoni liikmed hindamisvormid. Kutseeksami sooritamise kohta koostatakse protokoll, mille kutse andja esindaja esitab kutsekomisjonile. Eksami tulemuste põhjal tehakse kutsekomisjonile ettepanek kutse taotlejatele kutse andmise või mitteandmise kohta.

**3. Hindamisprotsessi läbimine**

Noorsootöötaja kutse taotleja tõendab oma kompetentse **kirjalikult dokumentide põhjal** (I etapp) ja **kutseeksamil** (II etapp), lähtudes kutsestandardi nõuetest. Laagrikasvataja osakutse taotleja tõendab oma kompetentsid **struktureeritud kirjaliku töö** põhjal. Hindamiskomisjon hindab taotleja kompetentside vastavust taotletava kutse taseme hindamiskriteeriumidele. Kui kasvõi üks kompetentsidest puudub või antud kutse tasemele ei vasta, pole vastava taseme kutset võimalik anda.

Hindamismeetodid:

* **Portfoolio**: taotleja koostab portfoolio vastavalt juhendile. Tavaliselt integreeritakse meetodi kasutamisel mitmeid asjakohaseid hindamismeetodeid, sh refleksioone, (enese)analüüse, kirjeldusi, erinevas vormis tõendusi tehtud tööde kohta (kirjalikke, visuaalseid, graafilisi, audio-, video- jne kandjatel).
* **Intervjuu**: taotleja tõendab kompetentse vastates suuliselt hindajate küsimustele vahetult või hindajate poolt etteantud ettevalmistusaja järel; intervjuu võib olla seotud või tuleneda näiteks varasematest õpingutest või töökogemusest.
* **Struktureeritud** **kirjalik töö**: taotleja sooritab kirjaliku töö vastavalt etteantud juhendile. Juhendis võidakse ette näha mitmesuguseid kirjalikke töid: esseesid, referaate, valikvastustega teste, pikemate esseevastustega kirjalikke töid jne. Tavaliselt integreeritakse teiste asjakohaste hindamismeetoditega.

**4. Hindamiskriteeriumid**

|  |  |
| --- | --- |
| **Tegevusnäitaja** | **Hindamiskriteerium** |
| **B.2.1. NOORSOOTÖÖ KORRALDAMINE\*** | |
| 1) Uurib noorte huve ja arenguvajadusi nendega suhtluses ning tagasisidet kogudes; arvestab saadud infot igapäevase töö kavandamisel ja annab noortele tagasisidet. | Kirjeldab, kuidas uurib noorte huve ja arenguvajadusi nendega suhtluses ning tagasisidet kogudes. Toob näiteid, kuidas arvestab saadud infot igapäevase töö kavandamisel ja annab noortele tagasisidet. |
| 2) Kavandab mitteformaalset õpet (vt lisa 1 Kutsestandardis kasutatud terminid) vastavalt õpieesmärkidele ja tegevuskavale, arvestades noorte huve ja vajadusi ning soodustades koostöös õppimist. | Kirjeldab, kuidas kavandab mitteformaalset õpet (vt lisa 1 Kutsestandardis kasutatud terminid) vastavalt õpieesmärkidele ja tegevuskavale, arvestades noorte huve ja vajadusi ning soodustades koostöös õppimist. |
| 3) Viib läbi mitteformaalse õppe tegevusi vastavalt õpieesmärkidele ja tegevuskavale. | Toob näiteid mitteformaalse õppe tegevuste läbiviimisest vastavalt õpieesmärkidele ja tegevuskavale. |
| 4) Aitab mitteformaalse õppe raames noortel mõtestada nende õpieesmärkide täitmist, kasutades sobivat meetodit; tunnustab saavutusi. | Kirjeldab, kuidas aitab mitteformaalse õppe raames noortel mõtestada nende õpieesmärkide täitmist, kasutades sobivat meetodit. Toob näiteid, kuidas on tunnustanud saavutusi. |
| 5) Kaasab noori noorsootöö keskkondadesse, rakendades mitmekesiseid meetodeid. | Kirjeldab, kuidas kaasab noori noorsootöö keskkondadesse, rakendades mitmekesiseid meetodeid. |
| 6) Kaasab noori tegevuste planeerimisse ja elluviimisse, arvestades noorte, sh erivajadusega noorte huve ja vajadusi ning kohandades tingimused nende vajadustele vastavaks, kasutades olemasolevaid juhend- ja/või õppematerjale; vajadusel küsib nõu ja/või teeb koostööd teiste spetsialistidega. | Kirjeldab, kuidas kaasab noori tegevuste planeerimisse ja elluviimisse, arvestades noorte, sh erivajadusega noorte huve ja vajadusi ning kohandades tingimused nende vajadustele vastavaks, kasutades olemasolevaid juhend- ja/või õppematerjale. Vajadusel oskab küsida nõu ja/või teha koostööd teiste spetsialistidega. |
| 7) Toetab haritud kodanikuks kujunemist; motiveerib noori ühiskonnaelus osalema, tutvustab noortele erinevaid osalusvõimalusi. | Kirjeldab, kuidas toetab haritud kodanikuks kujunemist. Toob näiteid, kuidas motiveerib noori ühiskonnaelus osalema ja tutvustab noortele erinevaid osalusvõimalusi. |
| 8) Tutvustab noortele ettevõtlikkuse ja omaalgatuse põhimõtteid ja võimalusi, arvestades noorte huvisid ja motiveerides neid; toetab noorte ettevõtlikkust ja omaalgatust, pakkudes noortele noorsootöö tegevuste eestvedamise võimalusi ning toetades/juhendades neid selles. | Toob näiteid, kuidas on tutvustanud noortele ettevõtlikkuse ja omaalgatuse põhimõtteid ja võimalusi, arvestades noorte huvisid ja motiveerides neid. Kirjeldab, kuidas toetab noorte ettevõtlikkust ja omaalgatust, pakkudes noortele noorsootöö tegevuste eestvedamise võimalusi ning toetades/juhendades neid selles. |
| 9) Tutvustab keskkonnasäästlike ja tervislike eluviiside põhimõtteid ja võimalusi, kasutades olemasolevaid juhend- ja/või õppematerjale; toetab erinevate tegevustega noorte tervislike ja keskkonnasäästlike eluviiside kujunemist; märkab tervist mõjutavat (riski)käitumist ja reageerib sellele asjakohaselt, kaasates vajaduse korral spetsialiste. | Toob näiteid, kuidas on tutvustanud keskkonnasäästlike ja tervislike eluviiside põhimõtteid ja võimalusi, kasutades olemasolevaid juhend- ja/või õppematerjale. Kirjeldab, kuidas toetab erinevate tegevustega noorte tervislike ja keskkonnasäästlike eluviiside kujunemist; märkab tervist mõjutavat (riski)käitumist ja reageerib sellele asjakohaselt, kaasates vajaduse korral spetsialiste. |
| 10) Toetab õiguskuulekate hoiakute kujunemist, kasutades olemasolevaid juhend- ja/või õppematerjale; märkab riskikäitumist ja reageerib sellele asjakohaselt, kaasates vajaduse korral spetsialiste. | Kirjeldab, kuidas toetab õiguskuulekate hoiakute kujunemist, kasutades olemasolevaid juhend- ja/või õppematerjale. Selgitab, kuidas märkab riskikäitumist ja reageerib sellele asjakohaselt, kaasates vajaduse korral spetsialiste. |
| 11) Tutvustab noortele kultuuridevahelise suhtlemise põhimõtteid; toetab noortes kultuuridevaheliste pädevuste arengut, pakkudes võimalusi osaleda kultuuridevahelistes/rahvusvahelistes tegevustes. | Toob näiteid, kuidas on tutvustanud noortele kultuuridevahelise suhtlemise põhimõtteid. Kirjeldab, kuidas toetab noortes kultuuridevaheliste pädevuste arengut, pakkudes võimalusi osaleda kultuuridevahelistes/rahvusvahelistes tegevustes. |
| 12) Jagab noortele usaldusväärset infot lähtuvalt noorte vajadustest ja huvidest, suunates huvitatud noori täiendava info või vastavat infot haldava spetsialisti juurde. | Toob näiteid, kuidas jagab noortele usaldusväärset infot lähtuvalt noorte vajadustest ja huvidest, suunates huvitatud noori täiendava info või vastavat infot haldava spetsialisti juurde. |
| 13) Toetab noorte digikirjaoskuse arengut, kasutades digitehnoloogiat ja digitaalseid vahendeid; teavitab ohtudest internetis. | Kirjeldab, kuidas toetab noorte digikirjaoskuse arengut, kasutades digitehnoloogiat ja digitaalseid vahendeid. Toob näiteid, kuidas on teavitanud noori ohtudest internetis. |
| 14) Tegeleb noorte esmase nõustamisega, järgides konfidentsiaalsuse nõudeid; vajadusel suunab noore erialaspetsialisti juurde. | Kirjeldab, kuidas tegeleb noorte esmase nõustamisega, järgides konfidentsiaalsuse nõudeid. On võimeline vajadusel suunama noort erialaspetsialisti juurde. |
| LÄBIV KOMPETENTS - Juhindub oma töös noorsootöötaja kutse-eetikast (vt lisa 4 Kutse-eetika noorsootöös). | Kirjeldab, kuidas juhindub oma töös noorsootöötaja kutse-eetikast (vt lisa 4 Kutse-eetika noorsootöös). |
| LÄBIV KOMPETENTS - Kasutab oma töös eesti keelt tasemel B1 ning ühte võõrkeelt tasemel A1 (vt lisa 2 Keelte oskustasemete kirjeldused). | Kirjeldab, kuidas kasutab oma töös eesti keelt ning ühte võõrkeelt (vt lisa 2 Keelte oskustasemete kirjeldused). |
| LÄBIV KOMPETENTS - Kasutab oma töös arvutit vastavalt arvuti kasutamise oskuste baasmoodulitele Arvuti põhitõed, Interneti põhitõed, Tekstitöötlus ning standardmoodulitele IT turvalisus ja Koostöö internetis (vt lisa 3 Arvuti kasutamise oskused); kasutab digimeediat ja -tehnoloogiat vastavalt töö eripärale. | Selgitab, kui palju ja milleks kasutab oma töös arvutit (vt lisa 3 „Arvuti kasutamise oskused“). Toob näiteid, kuidas kasutab digimeediat ja –tehnoloogiat vastavalt töö eripärale. |
| LÄBIV KOMPETENTS - Püstitab selged eesmärgid; kavandab tegevusi ja projekte hoolikalt ning arvestab võimalike muutustega; kasutab aega tõhusalt; peab kinni tähtaegadest ja ajakavast. | Selgitab, kuidas püstitab selged eesmärgid. Toob näiteid, kuidas algatab ja kavandab tegevusi ja projekte hoolikalt ning arvestab võimalike muutustega. Toob näiteid oma tõhusast ajakasutusest. Oskab kinni pidada tähtaegadest ja ajakavast. |
| LÄBIV KOMPETENTS - Rakendab oma töö planeerimisel ja elluviimisel noorsootöö aluseid. | Kirjeldab, kuidas rakendab oma töö planeerimisel ja elluviimisel noorsootöö aluseid. |
| LÄBIV KOMPETENTS - Lähtub oma töös inimõigustest ja noorsootöö korraldamise põhimõtetest. | Kirjeldab, kuidas lähtub oma töös inimõigustest ja noorsootöö korraldamise põhimõtetest. |
| **B.2.2. SUHTLEMINE AVALIKKUSEGA JA KOOSTÖÖ** | |
| 1) Tutvustab noorsootöö võimalusi, lähtudes noorsootöö aluseks olevatest väärtustest ning kasutades mh ajakohaseid digikeskkondi ja –vahendeid. | Toob näiteid, kuidas on tutvustanud noorsootöö võimalusi, lähtudes noorsootöö aluseks olevatest väärtustest ning kasutades mh ajakohaseid digikeskkondi ja –vahendeid. |
| 2) Teadvustab noorsootöö valdkonna osapooli ja teeb nendega koostööd vastavalt oma tegevuse eesmärkidele. | Oskab nimetada noorsootöö valdkonna osapooli. Kirjeldab, kuidas teeb nendega koostööd vastavalt oma tegevuse eesmärkidele. |
| 3) Teadvustab noorsootöö valdkonna sidusrühmi ja teeb nendega koostööd vastavalt oma tegevuse eesmärkidele, lähtudes noorsootöö aluseks olevatest väärtustest. | Oskab nimetada noorsootöö valdkonna sidusrühmi. Kirjeldab, kuidas teeb nendega koostööd vastavalt oma tegevuse eesmärkidele, lähtudes noorsootöö aluseks olevatest väärtustest. |
| LÄBIV KOMPETENTS - Loob head suhted noorte ja kolleegidega; valib asjakohase käitumis- ja väljendusviisi; suhtleb edukalt erineva kultuuritausta ja maailmavaatega inimestega; hindab adekvaatselt suhtlemispartnerit ja -situatsiooni; väljendab oma seisukoha kindlalt ja hinnanguvabalt, aktsepteerib enese ja teiste vajadusi; reageerib ootamatutele olukordadele adekvaatselt. | Kirjeldab, kuidas loob head suhted noorte ja kolleegidega. Selgitab, kuidas valib asjakohase käitumis- ja väljendusviisi. Kirjeldab, kuidas suhtleb edukalt erineva kultuuritausta ja maailmavaatega inimestega. Selgitab, kuidas hindab adekvaatselt suhtlemispartnerit ja –situatsiooni. Kirjeldab, kuidas väljendab oma seisukoha kindlalt ja hinnanguvabalt, aktsepteerib enese ja teiste vajadusi. Toob näiteid, kuidas reageerib ootamatutele olukordadele adekvaatselt. |
| **B.2.3. TURVALISE KESKKONNA TAGAMINE\*** | |
| 1) Tagab turvalise füüsilise ja psühhosotsiaalse keskkonna, lähtudes noorsootöö aluseks olevatest väärtustest; loob noortele tingimused usalduslike suhete tekkeks ja arenemiseks. | Kirjeldab, kuidas tagab turvalise füüsilise ja psühhosotsiaalse keskkonna, lähtudes noorsootöö aluseks olevatest väärtustest. Selgitab, kuidas loob noortele tingimused usalduslike suhete tekkeks ja arenemiseks. |
| 2) Tegutseb vastavalt riskianalüüsi tegevuskavale. | On teadlik riskianalüüsist ja selle tegevuskavast ning oskab vastavalt tegevuskavale tegutseda. |
| 3) Korraldab oma töö noortega turvalises keskkonnas, järgides õigusaktidega kehtestatud ohutusnõudeid; ohuolukordades reageerib asjakohaselt; tutvustab noortele ohutusnõudeid ja jälgib nende täitmist. | Kirjeldab, kuidas korraldab oma töö noortega turvalises keskkonnas, järgides õigusaktidega kehtestatud ohutusnõudeid. Toob näiteid, kuidas ohuolukordades reageerib asjakohaselt. Kirjeldab, kuidas tutvustab noortele ohutusnõudeid ja jälgib nende täitmist. |
| **B.2.4. PROFESSIONAALNE ENESEARENDAMINE** | |
| 1) Analüüsib ennast ja oma tööd, kasutades erinevaid meetodeid; annab ja võtab vastu tagasisidet; seab enesearendamisele eesmärgid ja arendab ennast sihipäraselt vastavalt eri- või kutsealastele nõuetele, otsib ja kasutab õppimisvõimalusi; omandab uusi töövõtteid ja meetodeid; rakendab omandatud teadmised ja oskused asjakohaselt. | Selgitab, kuidas analüüsib ennast ja oma tööd, kasutades erinevaid meetodeid. Toob näiteid, kuidas annab ja võtab vastu tagasisidet. Kirjeldab, kuidas seab enesearendamisele eesmärgid ja arendab ennast sihipäraselt vastavalt eri- või kutsealastele nõuetele, otsib ja kasutab õppimisvõimalusi. Selgitab, kuidas omandab uusi töövõtteid ja meetodeid. Toob näiteid, kuidas rakendab omandatud teadmisi ja oskusi asjakohaselt. |
| 2) Jälgib, hindab ja väärtustab oma füüsilist, vaimset ja emotsionaalset tervist, tegutseb nende tasakaalus hoidmise nimel, optimeerides iseenda aja- ning energiakulu; otsib probleemide tekkimisel vajadusel abi. | Kirjeldab, kuidas jälgib, hindab ja väärtustab oma füüsilist, vaimset ja emotsionaalset tervist, tegutseb nende tasakaalus hoidmise nimel, optimeerides iseenda aja- ning energiakulu. On võimeline probleemide tekkimisel vajadusel abi otsima. |

\* Laagrikasvataja, tase 4 osakutse taotlemisel on nõutav alljärgnevate kompetentside tõendamine: noorsootöö korraldamine, turvalise keskkonna tagamine ja noorsootöötaja, tase 4 kutset läbiv kompetents. Tase 4, kutset läbivat kompetentsi hinnatakse teiste kutsestandardis toodud kompetentside hindamise käigus.

**5. Hindamisjuhend hindajale**

Enne hindamist tutvuge:

* noorsootöötaja vastava taseme kutsestandardiga,
* kompetentsipõhise hindamise mõistete ja põhimõtetega,
* kutse andmise korraga,
* kutseeksamile tulijate dokumentide ja täidetud portfoolioga,
* hindamise üldise informatsiooniga,
* hindamiskriteeriumidega,
* hindamismeetoditega,
* hindamise korraldusega,
* hindamisel kasutatava hindamislehega (ning täitke ära esitatud portfoolio põhjal).

Hindamise ajal:

* jälgige taotlejat hindamisprotsessis personaalselt,
* täitke taotleja kohta hindamisvorm intervjuu põhjal,
* esitage vajadusel küsimusi hindamiskriteeriumide täitmise osas,
* hinnake kutse taotlejat kõikide hindamiskriteeriumide järgi,
* vormistage hindamistulemus iga hindamiskriteeriumi kohta.

Hindamise järel:

* vormistatakse hindamistulemus.

**6. Vormid hindajale**

**KOMPETENTSIPÕHINE HINDAMISLEHT**

**Kutse või osakutse, tase 4:**

Taotleja nimi:

Taotleja isikukood:

Hindamise aeg:

Hindamise koht:

Hindaja:

|  |  |  |  |  |  |  |  |
| --- | --- | --- | --- | --- | --- | --- | --- |
| **Kompetents**  **Hindamiskriteerium** | | **Hinnang portfoolio põhjal** | | | **Hinnang intervjuu põhjal** | | |
| Jah | Ei | Märkused | Jah | Ei | Märkused |
| **B.2.1. Noorsootöö korraldamine\*** | | | | | | | |
| 1) | Kirjeldab, kuidas uurib noorte huve ja arenguvajadusi nendega suhtluses ning tagasisidet kogudes. Toob näiteid, kuidas arvestab saadud infot igapäevase töö kavandamisel ja annab noortele tagasisidet. |  |  |  |  |  |  |
| 2) | Kirjeldab, kuidas kavandab mitteformaalset õpet (vt lisa 1 Kutsestandardis kasutatud terminid) vastavalt õpieesmärkidele ja tegevuskavale, arvestades noorte huve ja vajadusi ning soodustades koostöös õppimist. |  |  |  |  |  |  |
| 3) | Toob näiteid mitteformaalse õppe tegevuste läbiviimisest vastavalt õpieesmärkidele ja tegevuskavale. |  |  |  |  |  |  |
| 4) | Kirjeldab, kuidas aitab mitteformaalse õppe raames noortel mõtestada nende õpieesmärkide täitmist, kasutades sobivat meetodit. Toob näiteid, kuidas on tunnustanud saavutusi. |  |  |  |  |  |  |
| 5) | Kirjeldab, kuidas kaasab noori noorsootöö keskkondadesse, rakendades mitmekesiseid meetodeid. |  |  |  |  |  |  |
| 6) | Kirjeldab, kuidas kaasab noori tegevuste planeerimisse ja elluviimisse, arvestades noorte, sh erivajadusega noorte huve ja vajadusi ning kohandades tingimused nende vajadustele vastavaks, kasutades olemasolevaid juhend- ja/või õppematerjale. Vajadusel oskab küsida nõu ja/või teha koostööd teiste spetsialistidega. |  |  |  |  |  |  |
| 7) | Kirjeldab, kuidas toetab haritud kodanikuks kujunemist. Toob näiteid, kuidas motiveerib noori ühiskonnaelus osalema ja tutvustab noortele erinevaid osalusvõimalusi. |  |  |  |  |  |  |
| 8) | Toob näiteid, kuidas on tutvustanud noortele ettevõtlikkuse ja omaalgatuse põhimõtteid ja võimalusi, arvestades noorte huvisid ja motiveerides neid. Kirjeldab, kuidas toetab noorte ettevõtlikkust ja omaalgatust, pakkudes noortele noorsootöö tegevuste eestvedamise võimalusi ning toetades/juhendades neid selles. |  |  |  |  |  |  |
| 9) | Toob näiteid, kuidas on tutvustanud keskkonnasäästlike ja tervislike eluviiside põhimõtteid ja võimalusi, kasutades olemasolevaid juhend- ja/või õppematerjale. Kirjeldab, kuidas toetab erinevate tegevustega noorte tervislike ja keskkonnasäästlike eluviiside kujunemist; märkab tervist mõjutavat (riski)käitumist ja reageerib sellele asjakohaselt, kaasates vajaduse korral spetsialiste. |  |  |  |  |  |  |
| 10) | Kirjeldab, kuidas toetab õiguskuulekate hoiakute kujunemist, kasutades olemasolevaid juhend- ja/või õppematerjale. Selgitab, kuidas märkab riskikäitumist ja reageerib sellele asjakohaselt, kaasates vajaduse korral spetsialiste. |  |  |  |  |  |  |
| 11) | Toob näiteid, kuidas on tutvustanud noortele kultuuridevahelise suhtlemise põhimõtteid. Kirjeldab, kuidas toetab noortes kultuuridevaheliste pädevuste arengut, pakkudes võimalusi osaleda kultuuridevahelistes/rahvusvahelistes tegevustes. |  |  |  |  |  |  |
| 12) | Toob näiteid, kuidas jagab noortele usaldusväärset infot lähtuvalt noorte vajadustest ja huvidest, suunates huvitatud noori täiendava info või vastavat infot haldava spetsialisti juurde. |  |  |  |  |  |  |
| 13) | Kirjeldab, kuidas toetab noorte digikirjaoskuse arengut, kasutades digitehnoloogiat ja digitaalseid vahendeid. Toob näiteid, kuidas on teavitanud noori ohtudest internetis. |  |  |  |  |  |  |
| 14) | Kirjeldab, kuidas tegeleb noorte esmase nõustamisega, järgides konfidentsiaalsuse nõudeid. On võimeline vajadusel suunama noort erialaspetsialisti juurde. |  |  |  |  |  |  |
| 15) | LÄBIV KOMPETENTS - Kirjeldab, kuidas juhindub oma töös noorsootöötaja kutse-eetikast (vt lisa 4 Kutse-eetika noorsootöös). |  |  |  |  |  |  |
| 16) | LÄBIV KOMPETENTS - Kirjeldab, kuidas kasutab oma töös eesti keelt ning ühte võõrkeelt (vt lisa 2 Keelte oskustasemete kirjeldused). |  |  |  |  |  |  |
| 17) | LÄBIV KOMPETENTS - Selgitab, kui palju ja milleks kasutab oma töös arvutit (vt lisa 3 „Arvuti kasutamise oskused“). Toob näiteid, kuidas kasutab digimeediat ja –tehnoloogiat vastavalt töö eripärale. |  |  |  |  |  |  |
| 18) | LÄBIV KOMPETENTS - Selgitab, kuidas püstitab selged eesmärgid. Toob näiteid, kuidas algatab ja kavandab tegevusi ja projekte hoolikalt ning arvestab võimalike muutustega. Toob näiteid oma tõhusast ajakasutusest. Oskab kinni pidada tähtaegadest ja ajakavast. |  |  |  |  |  |  |
| 19) | LÄBIV KOMPETENTS - Kirjeldab, kuidas rakendab oma töö planeerimisel ja elluviimisel noorsootöö aluseid. |  |  |  |  |  |  |
| 20) | LÄBIV KOMPETENTS - Kirjeldab, kuidas lähtub oma töös inimõigustest ja noorsootöö korraldamise põhimõtetest. |  |  |  |  |  |  |
| **B.2.2. Suhtlemine avalikkusega ja koostöö** | | | | | | | |
| 1) | Toob näiteid, kuidas on tutvustanud noorsootöö võimalusi, lähtudes noorsootöö aluseks olevatest väärtustest ning kasutades mh ajakohaseid digikeskkondi ja –vahendeid. |  |  |  |  |  |  |
| 2) | Oskab nimetada noorsootöö valdkonna osapooli. Kirjeldab, kuidas teeb nendega koostööd vastavalt oma tegevuse eesmärkidele. |  |  |  |  |  |  |
| 3) | Oskab nimetada noorsootöö valdkonna sidusrühmi. Kirjeldab, kuidas teeb nendega koostööd vastavalt oma tegevuse eesmärkidele, lähtudes noorsootöö aluseks olevatest väärtustest. |  |  |  |  |  |  |
| 4) | LÄBIV KOMPETENTS - Kirjeldab, kuidas loob head suhted noorte ja kolleegidega. Selgitab, kuidas valib asjakohase käitumis- ja väljendusviisi. Kirjeldab, kuidas suhtleb edukalt erineva kultuuritausta ja maailmavaatega inimestega. Selgitab, kuidas hindab adekvaatselt suhtlemispartnerit ja –situatsiooni. Kirjeldab, kuidas väljendab oma seisukoha kindlalt ja hinnanguvabalt, aktsepteerib enese ja teiste vajadusi. Toob näiteid, kuidas reageerib ootamatutele olukordadele adekvaatselt. |  |  |  |  |  |  |
| **B.2.3. Turvalise keskkonna tagamine\*** | | | | | | | |
| 1) | Kirjeldab, kuidas tagab turvalise füüsilise ja psühhosotsiaalse keskkonna, lähtudes noorsootöö aluseks olevatest väärtustest. Selgitab, kuidas loob noortele tingimused usalduslike suhete tekkeks ja arenemiseks. |  |  |  |  |  |  |
| 2) | On teadlik riskianalüüsist ja selle tegevuskavast ning oskab vastavalt tegevuskavale tegutseda. |  |  |  |  |  |  |
| 3) | Kirjeldab, kuidas korraldab oma töö noortega turvalises keskkonnas, järgides õigusaktidega kehtestatud ohutusnõudeid. Toob näiteid, kuidas ohuolukordades reageerib asjakohaselt. Kirjeldab, kuidas tutvustab noortele ohutusnõudeid ja jälgib nende täitmist. |  |  |  |  |  |  |
| **B.2.4. Professionaalne enesearendamine** | | | | | | | |
| 1) | Selgitab, kuidas analüüsib ennast ja oma tööd, kasutades erinevaid meetodeid. Toob näiteid, kuidas annab ja võtab vastu tagasisidet. Kirjeldab, kuidas seab enesearendamisele eesmärgid ja arendab ennast sihipäraselt vastavalt eri- või kutsealastele nõuetele, otsib ja kasutab õppimisvõimalusi. Selgitab, kuidas omandab uusi töövõtteid ja meetodeid. Toob näiteid, kuidas rakendab omandatud teadmisi ja oskusi asjakohaselt. |  |  |  |  |  |  |
| 2) | Kirjeldab, kuidas jälgib, hindab ja väärtustab oma füüsilist, vaimset ja emotsionaalset tervist, tegutseb nende tasakaalus hoidmise nimel, optimeerides iseenda aja- ning energiakulu. On võimeline probleemide tekkimisel vajadusel abi otsima. |  |  |  |  |  |  |

\* Laagrikasvataja, tase 4 osakutse taotlemisel on nõutav alljärgnevate kompetentside tõendamine: noorsootöö korraldamine, turvalise keskkonna tagamine ja noorsootöötaja, tase 4 kutset läbiv kompetents. Tase 4, kutset läbivat kompetentsi hinnatakse teiste kutsestandardis toodud kompetentside hindamise käigus.

**KOONDHINNANGU LEHT**

Taotleja nimi:

Taotleja isikukood:

Kuupäev:

Koht:

Taotletava kutse tase:

|  |  |  |  |  |
| --- | --- | --- | --- | --- |
| **Kompetents** | **Hindaja 1 hinnang** | **Hindaja 2 hinnang** | **Hindaja 3 hinnang** | **Koondhinnang** |
| 1.Noorsootöö korraldamine |  |  |  |  |
| 2. Suhtlemine avalikkusega ja koostöö |  |  |  |  |
| 3. Turvalise keskkonna tagamine |  |  |  |  |
| 4. Professionaalne enesearendamine |  |  |  |  |
| 5. Kutset läbivad kompetentsid |  |  |  |  |

**HINDAMISPROTOKOLL**

|  |  |  |  |  |  |  |
| --- | --- | --- | --- | --- | --- | --- |
| **Kutse taotleja** | **Taotletava kutse tase** | **Isikukood** | **Hindamisvorm** | **Eksami läbiviimise keel** | **Hindamise tulemus** | **Hindamiskomisjoni ettepanek** |
| 1. |  |  |  |  | Kompetentsid tõendatud/ Tõendamata kompetents(id) (*nimetada*) .. | Anda/Mitte anda taotlejale kutse  noorsootöötaja, tase  … |
| 2. |  |  |  |  |  |  |
| 3. |  |  |  |  |  |  |
| 4. |  |  |  |  |  |  |
| 5. |  |  |  |  |  |  |

Hindamiskomisjoni liikmed: Allkiri:

1.

2.

Hindamiskomisjoni esimees: Allkiri:

3.

Protokollija:

Kuupäev: